stanford-oval/wikipedia huggingface dataset:
ההרפתקה הקליפורנית של דיסני

| --- | --- |


פסגת גריזלי - סמל הפארק
 מיקום:  אנהיים, קליפורניה, ארצות הברית
 תאריך פתיחה:  8 בפברואר 2001
 אתר נופש:  אתר הנופש דיסנילנד
 תמה:  קליפורניה
 מפעיל:  חברת וולט דיסני
 אתרי מפעיל נוספים:  וולט דיסני
 קואורדינטות:  33°48′28″N 117°55′09″W﻿ / ﻿33.807778°N 117.919167°W﻿ / 33.807778; -117.919167
 אתר אתר הנופש דיסנילנד
  (למפת אנהיים מוגדלת) ההרפתקה הקליפורנית של דיסני(למפת אנהיים רגילה) ההרפתקה הקליפורנית של דיסני
 
פארק ההרפתקה הקליפורנית של דיסני (באנגלית: Disney California Adventure Park) הוא פארק שעשועים של חברת וולט דיסני המצוי באתר הנופש דיסנילנד באנהיים שבקליפורניה בקרבת פארק השעשועים דיסנילנד. האתר נפתח ב-8 בפברואר 2001.
התמה של הפארק היא ההיסטוריה והגאוגרפיה של מדינת קליפורניה שבארצות הברית. הכוונה המקורית של מתכנני הפארק הייתה לבנות פארק שעשועים שיגרום למבקרים לחשוב שהם מבקרים בגלויות של קליפורניה. חלקים שונים בפארק תוכננו כהעתק של אתרים במדינת קליפורניה, כך למשל, בכניסה לפארק חולף המונורייל מעל העתק מוקטן של גשר שער הזהב.
הפארק משלב בתוכו את התוכניות לבניין וסטקוט - גרסה של פארק השעשועים אפקוט, ומנצל את השטחים שיועדו לבניית פארק זה.
פתיחת הפארק

בעת פתיחת הפארק, ב-8 בפברואר 2001, בטקס הפתיחה, הקדיש מנכ"ל חברת וולט דיסני מייקל אייזנר את הפארק "לחולמים מהעבר, לתושבים המקומיים, למגלים, למהגרים, לטייסים, ליזמים ולבדרנים אשר בנו את מדינת הזהב." והוסיף ואמר: "אנו מצדיעים לדור חדש של חולמים היוצרים את פלאי העתיד - ממסך הכסף למסך המחשב, ומהאדמות הפוריות ועד קצווי החלל. ההרפתקה הקליפורנית של דיסני חוגגת את העושר והשונות של קליפורניה - אדמתה, אנשיה, הרוח שלה, ומעל לכל החלומות שהיא השראתם".
מבנה הפארק > רחוב בואנה ויסטה

רחוב הנועד לשמש את הפארק כפי שהרחוב הראשי של ארצות הברית משמש את יתר הפארקים של החברה. הרחוב מעוצב בסגנון לוס אנג׳לס בשנות ה-20 של המאה ה-20, במטרה להמחיש את הגעתו של וולט דיסני לעיר לראשונה, בזמן שהקים את החברה בברבנק. הרחוב, בדומה לרחובות בפארקים האחרים, מציע אף הוא חנויות, מסעדות ואף מציג בו תהלוכות.
מבנה הפארק > מזח פיקסאר ופארק גני העדן (מזח גן העדן לשעבר)

אזור רציף פרדייס הוא האזור המרהיב ביותר בפארק בשל צבעוניותו המתקנים הגדולים שבו. הפארק מחולק לשני חלקים - רציף קליפורניה, המבוסס על הרציפים בסנטה מוניקה ובעיקר רציף סנטה מוניקה וכן סנטה קרוז ובעיקר רציף סנטה קרוז. ברציף ישנו גלגל ענק (המכונה גלגל השמש, אשר בהמשך הפך לגלגל הכיף של מיקי וכיום נקרא הגלגל של פיקסאר), רכבת הרים - רכבת סופר על (לשעבר קליפורניה צועקת) וכן סחרחרת על שם ג׳סי מסדרת הסרטים צעצוע של סיפור.
חלקו השני של הרציף הוא "כביש 66" העובר דרך "המדבר הקליפורני" ובו המתקנים מדוזות קופצות, הזפיר המוזהב ושגעון מלהולנד.
ב-23 ביוני 2018, הרציף עבר מיתוג מחדש כרציף פיקסאר ופארק גני פרדייס, המבוסס על הדמויות מסרטי פיקסאר.
מבנה הפארק > מזח פיקסאר ופארק גני העדן (מזח גן העדן לשעבר) > המתקנים המצויים באזור זה כיום

קרוסלת המערב הפרוע של ג'סי (לשעבר קרוסלת המלך טריטון)
שדרת המשחקים של רציף פיקסאר
סופת הרגשות של הקול בראש (מתקן אשר ממוקם היכן שבעבר היה את המליבומר)
רכבת סופר על (לשעבר קליפורניה צועקת)
הגלגל של פיקסאר (לשעבר גלגל השמש וגלגל הכיף של מיקי)
מדוזות קופצות
בית הספר השמיימי של גופי (לשעבר מליבומר לאחר ששינה מיקום)
נדנדות הסימפונייה המטופשת (לשעבר התפוז העוקצני)
הזפיר המוזהב
בת הים הקטנה: ההרפתקה התת-מימית של אריאל
במקביל, במקום נמצאות מסעדות, כדוגמת הכלבים הכועסים וארמון העופות וחנויות כגון החומר המתוק של בינג בונג.
כמו כן, המופע המוביל את האזור נקרא עולם הצבע.
מבנה הפארק > המדינה המוזהבת

אזור זה של הפארק מציג למבקרים את אזורי מדינת קליפורניה. האזור מחולק לשלושה אזורי משנה, וכן מציג את חלומות מוזהבים - סרט המתאר את ההיסטוריה של קליפורניה. בשנת 2012, האזור התפרק ושלושת אזורי המשנה הפכו לאזורים בפני עצמם. בשנת 2015, הוחלט כי אזורי פסגת הגריזלי ומגורי הקונדור יתמזגו בחזרה.
מבנה הפארק > המדינה המוזהבת > מגורי קונדור

באזור זה מצוי הסימולטור דואים מעל קליפורניה המדמה נסיעה בדאון מעל אזורי המדינה. מתקן זה הוא אחד המתקנים הפופולריים ביותר בפארק השעשועים.
מבנה הפארק > המדינה המוזהבת > פסגת גריזלי

האזור המיוער של פסגת גריזלי כולל את מתקן נהר גריזלי - הזורם סביב פסגת גריזלי. הנהר הוא מתקן האשדות המהיר והארוך ביותר בעולם, והפרשי הגבהים בו הם מעל 10 מטרים. כמו כן מצוי באזור זה המסלול האתגרי קניון העץ האדום (Redwood Creek Challenge Trail), ותיאטרון המציג מופע עם דמויות הסרט אחי הדב.
מבנה הפארק > המדינה המוזהבת > פסגת גריזלי > המתקנים המצויים באזור זה כיום

נהר הגריזלי
מסלול הקניון האדום (בעבר, משנת 2003, המתקן היה נקרא מסלול הקניון האדום - הקסם של אחי הדב, אך בשנת 2009, המתקן עבר מיתוג מחדש ברוח הסרט למעלה)
סוארין
באזור זה קיימת מסעדת גריל ושתי חנויות
מבנה הפארק > המדינה המוזהבת > רציף האוקיינוס השקט

רציף האוקיינוס השקט מבוסס על אזור קנרי רו שבמונטריי בקליפורניה, כפי שהוא מתואר בספריו של הסופר ג'ון סטיינבק (כמו כן מזכיר האזור את רציף הדייגים בסן פרנסיסקו).
רציף זה כולל מספר מסעדות, מפעל לייצור טורטיות ומאפייה המייצרת לחם חמוץ עם רוזי אודונל וקולין מוקרי המנחים את הביקור במפעל על מסכי הטלוויזיה. כמו כן, בשנת 2008, נבנה בניין תערוכות שנועד לתת למבקרים הצצה לעבודותיהם של דמיונאי החברה
מבנה הפארק > אתר הצילומים של סרטי הוליווד

אתר הצילומים של סרטי הוליווד (Hollywood Pictures Backlot) משחזר את רחובות הוליווד ואולפני ההסרטה. באזור זה נמצא מתקן מגדל האימה של גבול הדימדומים הזהה למתקן באולפני דיסני אם ג'י אם (שבהמשך שונה לשומרי הגלקסיה - המשימה: לברוח!), וכן מתקן מפלצות בע"מ! מייק וסאלי באים לעזרה המתבסס על הסרט מפלצות בע"מ.
תיאטרון היפריון בן 2,000 המושבים מציג מחזמר המבוסס על הסרט לשבור את הקרח.
מבנה הפארק > אתר הצילומים של סרטי הוליווד > מתקנים המצויים באזור זה כיום

האנימציה של דיסני - מתחם אשר מדמה את אולפני האנימציה של דיסני אשר מכיל את האקדמיה לאנימציה וסדנת המכשף
שיחת צבים עם קראשהכניסה לאולפני הוליווד
מסיבת הריקודים של דיסני ג'וניור
שומרי הגלקסיה - המשימה: לברוח! (לשעבר מגדל האימה של אזור הדמדומים)
הבמה של הוליווד
מפלצות בע"מ, מייק וסאלי באים להצלה!
הפילהרקסם של מיקי
טרולי מכונית אדומה - רפליקה של הרכבת החשמלית של האוקיינוס השקט
תיאטרון היפריון (כיום מציג מחזמר המבוסס על הסרט לשבור את הקרח)
מבנה הפארק > אתר הצילומים של סרטי הוליווד > מתקנים שפעלו באזור זה בעבר

לימוזינת הכוכבים
מי רוצה להיות מיליונר: המשחק
ביסטרו אופרת הסבון של ABC
תיאטרון החבובות בשלושה ממדים
כמו כן, בעבר היו מופעים כדוגמת: מסיבת התה המשוגעת ואלקטרוניקה. כמו כן, בדומה לרציף פיקסאר וגני פארדייס, פועלות חנויות ומסעדות רבות.
מבנה הפארק > ארץ המכונית

אזור המבוסס על סדרת סרטי מכוניות. האזור נפתח ב-15 ביוני 2012, כחלק מהרעיון להרחיב את הפארק ומכיל הדמיה של עיירת רדיאטור ספרינגס מהסרט הראשון. האטרקציה העיקרית במתחם היא מרוצי רדיאטור ספרינגס, אשר מהווה מעין העתק למתקן דומה באפקוט - טסט טרק.
מבנה הפארק > ארץ המכונית > מתקנים המצויים באזור זה כיום

מרוצי רדיאטור ספרינגס
ג'ימבורי המוסך של מטור
המכונית המרקדת של לואיג'י
מבנה הפארק > ארץ המכונית > מתקנים שפעלו באזור זה בעבר

הצמיגים המעופפים של לואיג'י
כמו כן, פועלות במתחם שלוש מסעדות ושלוש חנויות.
אזורים עתידיים > הקמפוס של הנוקמים

אזור המבוסס על דמויות מארוול אשר הוכרז במהלך כנס דיסני D23 בשנת 2017. בין היתר, יקום מתקן ספיידרמן חדש במקום קשה להיות חרק!. יריית הפתיחה לאזור זה הייתה המתקן שומרי הגלקסיה - המשימה: לברוח! אשר נפתח בשנת 2017 למרגלות מגדל האימה של אזור הדמדומים (וכך בעצם מחליף אותו, תוך שהוא שומר על המכניקה המקורית של המגדל) המבוסס על דמויות סדרת סרטי שומרי הגלקסיה. במקור, האזור היה אמור להיפתח ב-18 ביולי 2020, אך בשל מגפת הקורונה, הפתיחה נדחתה ל-2021, ברגע שיתאפשרו התקהלויות ללא הגבלה.
אזורי עבר בפארק > ארץ החרקים

ארץ זו הכוללת את המתקנים "רכבת הצ'ו צ'ו של היימליך", "היריד של פליק", "קשה להיות חרק!" (שנסגר ב-19 במרץ 2018) ו"חוות העמק הפורה" מבוססת על סרטם של אולפני דיסני ופיקסאר "באג לייף".
האזור נסגר ב-5 בספטמבר 2018, לטובת אזור חדש אשר ייקרא הקמפוס של הנוקמים (על שם סדרת סרטי הנוקמים) אשר ייפתח במהלך 2020
מופעים ואירועים

בדומה לדיסנילנד, גם פארק זה מציע מופעים ואירועים. במקביל, בפארק מסתובבות דמויות החברה באזורים שונים. האירועים השנתיים שיש בפארק הם אירועי החגים, אשר בהם הפארק מתקשט בהתאם לתקופה בה חל החג בדומה לפארקים האחרים של החברה. מדי שנה, החל משנת 2006 (כשבין לבין הייתה הפוגה בין השנים 2011-2015), מתקיים בפארק פסטיבל יין ואוכל, אשר בו חוגגים את הפסטיבל השנתי של קליפורניה, אשר מתרחש באביב.
מלבד זאת נערכת בפארק מדי ליל כל הקדושים, מסיבת ליל כל הקדושים של מיקי.
פופולריות נמוכה

על אף התקוות הגבוהות שנתלו בפארק, מספר המבקרים ביום הפתיחה היה נמוך מהמצופה.
במהלך שנת 2003 גדל מספר המבקרים ב-13% (הפארק היה היחידי מפארקי השעשועים בקליפורניה שהגידול במספר המבקרים בו עלה על 10%) אולם ככל הנראה העלייה במספר המבקרים נבעה מהעסקה שהוצאה למבקרים (כרטיס משולב לשני הפארקים - פארק ההרפתקה הקליפורנית ודיסנילנד, באותו מחיר).
בשנת 2004 הייתה עלייה של 6% במספר המבקרים, וביקרו בו 5.6 מיליון מבקרים. בניית מגדל האימה של גבול הדימדומים הייתה תמריץ עיקרי של המבקרים לבקר בפארק ועם השנים כמות המבקרים הלכה וגדלה. כמו כן, בשנת 2019, הפארק דורג במקום ה-12 בדירוג העולמי. על אף מספר המבקרים הגבוה יחסית, זהו הפארק של חברת וולט דיסני בו ביקרו מספר המבקרים הנמוך ביותר.
ביקורות

ביקורות רבות הועלו כנגד הפארק ומתקניו לאחר פתיחתו.
ביקורות > התמות

הביקורת העיקרית כנגד התימות (הרעיונות המרכזיים שעל בסיסם בנויים מתקני הפארק ומראהו), שהוא אינו מקורי או מעניין. מאחר שמרבית מבקרי הפארק הם תושבי קליפורניה, הרי שלהקמת פארק המציג את אזורי המדינה השונים חיסרון שיווקי. התשובה של מתכנני הפארק לטענה זו, היא כי הפארק אינו בא לייצג את קליפורניה האמיתית אלא את הרעיון של העבר האידיאלי של המדינה - כפי שנראתה למבקרים בה בעבר מבעד עיני תיירים המבקרים במקום.
ביקורת נוספת היא שהפארק אינו מאפיין את פארקי דיסני (היינו הפארק אינו "אידיאלי" מספיק). התשובה לביקורת זו היא שביקורת זו הוטחה גם בפארק אפקוט לאחר הקמתו בשנת 1982 וכיום הפארק הוא אחד הפופולריים ביותר.
ביקורת שלישית היא ההיקף הגדול המתקנים אשר מבוססים על רעיונות ההיסטוריים - ההיסטוריה של קליפורניה היא דבר ידוע וקבוע - וכמות האטרקציות שניתן ליצור ממנה מוגבל ביותר, כמו כן יצירתיות יכולה להוביל לאי דיוק היסטורי.
ביקורות > מתן דגש על חנויות ומסעדות ולא על מתקנים

ביקורת עיקרית נגד הפארק הייתה הכמות הנמוכה יחסית של מתקנים בפארק ביחס לכמות המסעדות והחנויות הרבה שבפארק. הסיבה למספר המועט של מתקנים היא התקציב הנמוך יחסית בו נבנה הפארק (20% פחות מהמקובל בפארקי דיסני בהתאם לסדר הגודל של הפארק). בשל כך הושם דגש בעת בניית הפארק לחלקיו "המפיקים הכנסה" - היינו חנויות ומסעדות, והפחיתו בחלקים לא מניבים (המתקנים) - אף שהמתקנים הם הסיבה לביקור בפארק השעשועים.
בפארק השעשועים כמחצית ממספר המתקנים בפארק דיסנילנד הסמוך (בו 60 מתקנים).
הבדל נוסף בין הפארק לפארק דיסנילנד הסמוך - במסעדות שבפארק מגישים משקאות אלכוהוליים.
ביקורות > מחירי כניסה

ביקרות עיקרית שהוטחה בפארק הייתה בגין מחיר הכניסה הגבוה שלו. המחיר היה זהה למחיר הכניסה לפארק דיסנילנד הסמוך, בו היה מספר מתקנים כפול. בשל הפופולריות הנמוכה של הפארק לאחר פתיחתו, הורדו מחירי הכניסה לפארק בפועל (באמצעות מתן כרטיס חינם לדיסנילנד למי שמבקר בפארק).
ביקורות > תחבורה

בניגוד לפארק דיסנילנד הסמוך בו אמצעי תחבורה רבים המסיעים את המבקרים ברחבי הפארק, בפארק ההרפתקה הקליפורנית אין אמצעי תחבורה (אולם הפארק קטן בשיטחו, דבר המאפשר הליכה בכל אזוריו מבלי מאמץ רב).
ביקורות > מתקנים

ביקורת רבה הוטחה במתקנים השונים בפארק. המתקנים באזור רציף פרדייס הם מתקנים האופייניים לפארקי שעשועים רבים אחרים, כגון פארק ששת הדגלים, ולא ייחודיים לפארקים של דיסני. המבקרים טענו שהמתקנים נראים ג'נריים ובלי ייחוד. חלק מהמתקנים (כגון שיגעון מלהולנד) הם אכן ג'נריים ונקנו עבור הפארק (לא נוצרו במיוחד עבורו).
התשובה לביקורת זו היא שאזור של הפארק בא ליצור נוסטלגיה לרציף שעשועים מתחילת המאה, ועל כן מתקנים ג'נריים הם חלק מיצירת נוסטלגיה זו.
אחד המתקנים בפארק - "לימוזינת הכוכבים" אשר נועד לתאר מסע של כוכבים המבקרים בהוליווד כלל מספר בדיחות פנימיות שלא הובנו על ידי המבקרים, והמתקן נסגר עד מהרה.
המופע שהוצג עם פתיחת הפארק בתיאטרון היפריון נחשב כישלון, והוחלף עד מהרה במופע אחר.
ביקורות > מתקנים לילדים קטנים

בעת פתיחת הפארק היו בו מספר מועט של מתקנים לילדים קטנים (בניגוד לפארק דיסנילנד הסמוך). מרבית המתקנים המיועדים לילדים קטנים מצויים היום באזור ארץ החרקים (למעט שני מתקנים לילדים קטנים המצויים מחוץ לאזור זה- "מפלצות בע"מ! מייק וסאלי באים לעזרה" וכן "המדוזות הקופצות"). תכנון זה הביא הן לתשבחות (ההורים יכולים להישאר באזור אחד בשעה שילדיהם משחקים) והן לביקורות (מאותה סיבה בדיוק).
התשובה לביקורת זו היא שהפארק מיועד בעיקר למבקרים מבוגרים ולא לילדים.
ביקורות > שינויים שנעשו בפארק לאור הביקורות

מאז פתיחת הפארק ובעקבות הביקורות בו נעשו בפארק שינויים רבים. חלקים גדולים מאזור אולפני ההסרטה של הוליווד נסגרו, ונפתחו במקום מספר מתקנים המאפיינים יותר את פארקי דיסני ופחות את קליפורניה - כגון ארץ החרקים המבוססת על הסרט קשה להיות חרק! (שנסגרה ב-2018).
הערות שוליים

↑  Laughing Place Disney Newsdesk, Inside Out Emotional Whirlwind Ride to Open in 2019, LaughingPlace.com, ‏2018-06-22 (באנגלית)
↑  Eight Lands to Explore at the Expanded Disney California Adventure Park This Summer, Disney Parks Blog (באנגלית)
↑  Disney California Adventure face-lift continues with rethemed land, Los Angeles Times, ‏2015-03-12 (באנגלית)
↑  Disney’s Blue Sky Cellar puts guests in the minds of Imagineers, Orange County Register, ‏2012-06-14 (באנגלית)
↑  Taking a Tour of Cars Land, Buena Vista Street and Carthay Circle Theatre - Opening June 15 at Disney California Adventure Park, Disney Parks Blog (באנגלית)
↑  Tom Corless, BREAKING: Full Attraction, Restaurant, & Store Lineup Revealed for MARVEL Super Hero Land at Disneyland Resort, wdwnt.com (באנגלית)
↑  Tower of Terror to get superhero makeover at Disney California Adventure Park, Los Angeles Times, ‏2016-07-24 (באנגלית)
↑  פארק "קמפוס הנוקמים" יפתח בקליפורניה ב-2021, באתר גיקלואיד, ‏2021-01-06
↑  Disney confirms 2021 opening date for Marvel’s Avengers Campus, Orange County Register, ‏2021-01-04 (באנגלית אמריקאית)
↑  Disneyland adding new Marvel attractions; replacing 'a bug's land', ABC7 Los Angeles, ‏2018-03-21 (באנגלית)
↑  Disney Festival of Holidays, Disneyland (באנגלית)
↑  16 best food, drinks to try at Disney California Adventure’s new Festival of Holidays, Orange County Register, ‏2016-11-23 (באנגלית)
| פארקים ואתרי נופש של חברת וולט דיסני |
| --- | --- | --- |
| אתר הנופש דיסנילנד | דיסנילנד • ההרפתקה הקליפורנית של דיסני • דאונטאון דיסני |  |
| אתר הנופש דיסניוורלד | ממלכת הקסם • אפקוט • אולפני הוליווד של דיסני • ממלכת החיות של דיסני • חוף סופת השלגים • לגונת הטייפון • דאונטאון דיסני • ארץ הנהר* |  |
| אתר הנופש טוקיו דיסני | דיסנילנד טוקיו • דיסניסי |  |
| אתר הנופש דיסנילנד פריז | דיסנילנד פריז • פארק אולפני וולט דיסני • כפר דיסני |  |
| אתר הנופש דיסנילנד הונג קונג | דיסנילנד הונג קונג |  |
| אתר הנופש דיסני שאנגחאי | דיסנילנד שאנגחאי |  |
| קו הספנות דיסני | דיסני וונדר • דיסני מג'יק • דיסני דרים • דיסני פנטזי • קאסטאווי קי |  |
| פארקים מתוכננים שלא הוקמו | וסטקוט** • אמריקה של דיסני** |  |
| שונות | דולר דיסני |  |
| הערות | * פארקים שנסגרו   ** פארקים שלא הוקמו |  |
פורטל דיסני
תמונה פנורמית של הרציף.
סמל רציף פרדייס בחזית הלולאה של רכבת ההרים "קליפורניה צועקת".
וילהלם קרג

| --- | --- |

דיוקן וילהלם קרג
 לידה:  24 בדצמבר 1871 קריסטיאנסנד, נורווגיה 
 פטירה:  10 ביולי 1933 (בגיל 61) Søgne, נורווגיה 
 מדינה:  נורווגיה 
 מקום קבורה:  Vår Frelsers gravlund 
 מקום לימודים:  Kristiansand Cathedral School 
 שפות היצירה:  דנית 
 בן או בת זוג:  Beate Kielland (11 באפריל 1897–1920) 
 צאצאים:  Preben Krag 
 
וִילְהֶלְם קְרַג (בנורווגית: Vilhelm Andreas Wexels Krag‏; 24 בדצמבר 1871 – 10 ביולי 1933) היה משורר, סופר ומחזאי נורווגי, בנו של פיטר רסמוס קרג (אנ') ואחיו של תומאס קרג (אנ'). יחד עם גבריאל סקוט (אנ'), הוא נחשב לסופר הבכיר של דרום נורווגיה, והוא זה שטבע שם זה (Sørlandet) לאזור.
חייו

קרג כבר הודפס את שירו הראשון בכתב העת Fædrelandsvennen (אנ') ("ידיד המולדת") כשהיה בן 16. הוא קרא וקיבל השראה רבה מביירנסטרנה ביירנסון ומהנריק איבסן.
בשנת 1890 הוא למד באוניברסיטה. מ-1908 עד 1911 היה מנהל בתיאטרון הלאומי (אנ'). משנת 1911 עבד כיועץ ספרותי בהוצאת הספרים אשקהאוג (אנ').
עם הופעת ספר הביכורים Digte ("שירים", 1891) שהחרוזים המלודיים והעגמומיים שבו על בדידות וארוטיקה הושפעו מהולגר דרכמן וינס פיטר יאקובסן, שירי עם וסמליות צרפתית, קרג הביא קול חדש בשירה הנורווגית, שנשמע גם בקובץ השירים הבא שלו: Sange fra Syden ("שיר מהדרום", 1893). עם הזמן, שיריו קיבלו אופי פשוט ומציאותי יותר באמצעות חיבור לנוף ולאוכלוסיית דרום נורווגיה, דייגים ומלחים, דבר שניתן לראות באוספי השירה Nyere digte ("שירים חדשים יותר",1897), Vestlandsviser ("זמר כפרי מערבי", 1898), Sange fra min ø ("שיר מהאי שלי", 1918) ו-Viser og vers ("הצגות וחרוזים", 1919).
ככותב פרוזה, הגיע קרג לאיכויות בולטות בתיאורים ההומוריסטים שלו של דרום נורווגיה, Major von Knarren og hans venner (מאיור פון קנארן וידידיו, 1906), Hos Maarten og Silius ("עם מרטן וסיליוס", 1912) ו-Stenansiktet ("פני האבן", 1918) וכן בספרים האוטוביוגרפיים Min barndoms have ("גן ילדותי", 1926) ו-Den gang vi var tyve aar ("כשהיינו בני עשרים", 1927).
מבין מחזותיו הרבים, בולטים Baldevins bryllup ("חתונתו של בלדווין, 1900) עם מוטיבים מחיי העם של דרום נורווגיה ו-Livet en leg הלירי ("החיים מחזה", 1901).
מבחר מכתביו יצא לאור בשם Skrifter (מבחר) יצא לאור בשנת 1930 ב-4 כרכים.
בסך הכל, הוא כתב 43 ספרים (שירים, פרוזה ומחזות), והוא כנראה גם המשורר הנורווגי המובהק ביותר.
ועדת המודיעין של ברית המועצות

| --- | --- |

 מידע כללי
 תאריך הקמה:  30 במאי 1947
 תאריך פירוק:  6 בפברואר 1952
 סוכנות מחליפה:  המינהל הראשי השני של הק.ג.ב.
 
ועדת המודיעין של ברית המועצות (ברוסית: Комитет информации) הייתה שמו של גוף ביון החוץ הסובייטי בשנים 1947–1951, שהייתה אחראית על כל תחום הביון, אזרחי וצבאי כאחד.
היסטוריה

הוועדה נוצרה על פי צו של מועצת השרים של ברית המועצות מספר 1789-470ss מיום 30 במאי 1947. בתחילה איגדה הן את המודיעין הפוליטי (שהיה בעבר בסמכות המ.ג.ב.) והן את הצבאי. מאז 1949 המודיעין הצבאי חזר לצבא הוועדה המשיכה לפעול כסוכנות ביון אזרחית הכפופה למשרד החוץ.
ב־2 בנובמבר 1951 הועברה כל עבודת המודיעין לידי המשרד לביטחון המדינה, בו שוחזרה פעילות המנהלת הראשי הראשון. רק שירות דיסאינפורמציה נותר בתחום השיפוט של הוועדה שהתקיימה עד 19 בפברואר 1958 כשבוטלה סופית.
מטה מנגנון הוועדה היה ממוקם ברוסטוקינו בשני בניינים לשעבר של הוועד הפועל של הקומינטרן, בה ישבה המחלקה ליחסים בינלאומיים של הקומינטרן עד לביטולה.
ראשי הוועדה

ויאצ'סלב מולוטוב (30 במאי 1947—4 במרץ 1949)
אנדריי וישינסקי (4 במרץ—יוני 1949)
ולריאן זורין (יוני 1949—6 בפברואר 1952)
לאחר נטילת סמכויות המודיעין, עמדו בראש הוועדה יעקב מאליק ואנדריי גרומיקו.
השושנה המקועקעת

| --- | --- |

 כתיבה:  טנסי ויליאמס 
 סוגה:  סרט דרמה 
 הצגת בכורה:  3 בפברואר 1951 
 שפה:  אנגלית אמריקאית 
 
כרזת המהדורה הראשונה
השושנה המקועקעת (באנגלית: The Rose Tattoo) הוא מחזה פרי עטו של טנסי ויליאמס משנת 1951.
הנפשות הפועלות

אסונטה - רוכלת עשבי מרפא
סראפינה דל רוזה - תופרת
רוזה דל-רוזה - בתה
אסטלה הוהנגארטן - קלפנית
האב דה-לאו - כומר
ג'וזפינה
פפינה
ויולטה
מיס יורק - מורה בתיכון
פלורה
בסי
ג'ק האנטר - מלח
סוכן נוסע
אלווארו מניאקוולו - נהג
היסטורית ההפקה, עיבודים לרדיו ולקולנוע

המחזה הציג לראשונה בברודוויי בפברואר 1951, והסרט בשם זה יצא לבתי הקולנוע ב-1955 בכיכובם של אנה מניאני וברט לנקסטר. בהפקה בברודוויי כיכבו מורין סטייפלטון ואלי וולך, שניהם חזרו על תפקידיהם בתסכית הרדיו בן השעה שנעשה על-פי המחזה ושודר במסגרת התוכנית "המחזות הטובים ביותר". ההפקה בברודוויי זכתה בארבעה פרסי טוני לשנת 1951: למחזה, לשחקן הראשי (וולך), לשחקנית הראשית (סטייפלטון) ולעיצוב התפאורה (בוריס ארונסון). באותה שנה זכו גם שני השחקנים הראשיים בפרס עולם התיאטרון (Theatre World Award).
תסריט הסרט נכתב בידי ויליאמס והאל קאנטר והוא בוים בידי דניאל מאן. בסרט כיכבו אנה מניאני, ברט לנקסטר, מריסה פאוואן וג'ו ואן פליט.
ב-12 במאי 1957 הציג תיאטרון פייק את "השושנה המקועקעת" עם אנה מנהאן בתפקיד הראשי, מעצב התפאורה היה האירי רג'ינלד גריי. לאחר מספר הצגות מועט פלשה לתיאטרון המשטרה האירית והבמאי אלן סימפסון נעצר מכיוון שהפיק "בידור וולגרי" שחיקה קונדום שצונח לרצפה. בטקסט המחזה של ויליאמס קונדום נופל מכיסו של אלורו, אולם בימויו של פייק חיקה את האקט, ביודעו שהדבר יחולל מהומה. מחאה אינטלקטואלית נרחבת יצאה כנגד הורדת ההפקה "השושנה המקועקעת", לא רק מאירלנד, אלא מהיבשת כולה, אותה הובילו סמואל בקט, שון או'קייסי וברנדן בהאן. אלן סימפסון שוחרר.
ב-2007 הועלתה הפקה מחודשת בתיאטרון המלכותי הלאומי בכיכובם של זואי וונאמייקר (Wanamaker) וסוזנה פילדינג.
המחזה יצא מחדש עם מבוא חשד מאת ג'ון פטריק שנלי ב-2010 בהוצאת New Directions Publishing.
המחזה בתרגום בדפוס לעברית

טנסי ויליאמס, השושנה המקועקעת; עברית: יאיר בורלא. רמת-גן: מרכז ישראלי לדרמה ליד "בית צבי", בית הספר לאמנות הבמה והקולנוע, 1988.
המחזה בתיאטרון המקצועי הישראלי

1.תיאטרון הבימה, הצגת בכורה: 4 במרץ 1971
יוצרים - תרגום: יאיר בורלא, בימוי: מייקל מיצ'ם, תפאורה : רובין פידקוק, מוזיקה: פולדי שצמן, תלבושות: לידיה פינקוס גני.
שחקנים - סרפינה: מרים זוהר, רוזה: טוני זך, אסונטה: תמר רובינס, אסתל: בילה גנאואר, תרזה: חנה הנדלר, ג'וזפינה: ברונקה זלצמן, ויולטה: אביבה אפל, מכשפה: חנה פילצר, מריאנלה: יעל רוזן, פפינה: חנה ריבר, כומר: ארי קוטאי, מיס יורק: רות שאלק, פלורה: פנינה גרי, בסי: ג'טה לוקה, ג'ק: ישראל בידרמן, רוכל: יצחק ברקת, אלוורו: אלי כהן.
2. תיאטרון הבימה, הצגת בכורה: 4 במרץ 1995
יוצרים - תרגום ובימוי: עידו ריקלין, תפאורה: דוד שריר, מוזיקה: אפי שושני, הדרכה קולית: אלוירה כוחנוף, שפה ודיבור: נגה יתומי רביב, תלבושות: ג'ודי לוין, תאורה: ג'ודי קופרמן.
שחקנים - אסונטה: עדה טל, סראפינה: רוזינה קמבוס, רוזה: רותי גולדברג, אסטלה: יולי הר-גיל, הכומר: יוסי יבלונקה, ג'וזפינה: אורה מאירסון, פפינה: רבקה בכר אברבוך, ויולטה: אודליה סגל, מיס יורק: יעל ברנפלד, פלורה: שרית חן, בסי: שרית וינוגרד, ג'ק האנטר: דרור ברוך, סוכן נוסע: שלמה תרשיש, אלווארו מניאקוולו: יגאל שדה.
הערות שוליים

↑  טנסי ויליאמס, השושנה המקועקעת; עברית: יאיר בורלא. רמת-גן: מרכז ישראלי לדרמה ליד "בית צבי", בית הספר לאמנות הבמה והקולנוע, 1988, עמ' 102.
| פרס טוני למחזה הטוב ביותר |
| --- | --- | --- |
| 1975−1948 | מר רוברטס (1948) • מותו של סוכן (1949) • מסיבת הקוקטייל (1950) • השושנה המקועקעת (1951) • ‏The Fourposter‏ (1952) • ציד המכשפות (1953) • בית התה של ירח אוגוסט (1954) • שעות גורליות (1955) • יומנה של אנה פרנק (1956) • מסע ארוך אל תוך הלילה (1957) • זריחה בקמפובלו (1958) • ‏J.B.‏ (1959) • עושת הנפלאות (1960) • בקט (1961) • אדם לכל עת (1962) • מי מפחד מווירג'יניה וולף? (1963) • לותר (1964) • הנושא היה שושנים (1965) • מארה סאד (1966) • הביתה (1967) • רוזנקרנץ וגילדנשטרן מתים (1968) • התקווה הלבנה הגדולה (1969) • ‏Borstal Boy‏ (1970) • ‏Sleuth‏ (1971) • ‏Sticks and Bones‏ (1972) • שנת האליפות ההיא (1973) • ‏The River Niger‏ (1974) • אקווס (1975) |  |
| 2000−1976 | ‏Travesties‏ (1976) • תיבת הצללים (1977) • דה (1978) • איש הפיל (1979) • ילדים חורגים לאלוהים (1980) • אמדאוס (1981) • חייו והרפתקאותיו של ניקולס ניקלבי (1982) • סיפור אהבה בשלושה פרקים (1983) • הדבר האמיתי (1984) • טירונות בלוז (1985) • אני לא רפפורט (1986) • גדרות (1987) • מ. באטרפליי (1988) • היידי, יומן חיים (1989) • ענבי זעם (1990) • אבודים ביונקרס (1991) • רוקדים בלונאסה (1992) • מלאכים באמריקה: המילניום מגיע (1993) • מלאכים באמריקה: פרסטרויקה (1994) • ‏אהבה! אומץ! חמלה!‏ (1995) • מאסטר קלאס (1996) • ‏The Last Night of Ballyhoo‏ (1997) • אמנות  (1998) • ‏Side Man‏ (1999) • קופנהגן (2000) |  |
| 2001 ואילך | הוכחה (2001) • העז, או מי זאת סילביה? (2002) • ‏Take Me Out‏ (2003) • אני אשתי של עצמי (2004) • ספק: משל (2005) • נערי ההיסטוריה (2006) • חוף אוטופיה (2007) • אוגוסט: מחוז אוסייג' (2008) • אלוהי הקטל (2009) • אדום (2010) • סוס מלחמה (2011) • קלייבורן פארק (2012) • וניה, סוניה, מאשה ושפיץ (2013) • לאורך כל הדרך (2014) • המקרה המוזר של הכלב בשעת לילה (2015) • בני האדם (2016) • אוסלו (2017) • הארי פוטר והילד המקולל (2018) • ‏The Ferryman‏ (2019) • הירושה (2021) • טרילוגיית ליהמן (2022) • לאופולד-שטאט (2023) ‏•‏‏ Stereophonic ‏(2024) |  |
הקפה (תעופה)

תרשים המתאר את שדה התעופה של אילת ואת צורת ההקפה בשדה.
הקפה היא תבנית טיסה מקובלת של כלי טיס סביב מסלול הטיסה. התבנית חלה על מטוסים הנמצאים בשלבי המראה או נחיתה.
התבנית הומצאה כמענה לתנועה המתגברת סביב שדות תעופה. סידור התנועה לתבנית מקובלת מאפשרת פישוט שליטה על כלי הטיס במרחב השדה ויצירת סדר ברור ואחיד של פעולות הן לטייס והן לפקח הטיסה.
שלבי ההקפה

צורת ההקפה היא מלבן אשר צלעותיו הארוכות מקבילות למסלול. הצלע הנושקת למסלול נקראת צלע נגד הרוח. בדרך כלל הצלע הזאת תהיה הימנית במלבן של ההקפה, אך בשדות תעופה בעלי מסלולי טיסה מרובים הכיוון עשוי להשתנות. במקרה של מסלולים מקבילים, לרוב במסלול הימני צלע נגד הרוח תהיה השמאלית ובמסלול השמאלי צלע נגד הרוח תהיה הצלע הימנית, כך שאין מגע בין מסלולי הטיסה של המטוסים.